Atklāta konkursa 
[bookmark: _Hlk181879539]“Vanšu tilta pārbūve, projektēšana un autoruzraudzība”
 ID Nr. CAIP 2024/135


Atbildes uz 18.07.2025. iesniegtajiem jautājumiem 


	1.jautājums:
Ņemot vērā tilta klāja ortotropās plātnes un stinguma siju speciālo diafragmu korodējušo stāvokli, ir ārkārtīgi riskanti gan tilta lietotājiem, gan strādājošiem ja vanšu nomaiņu veikt bez pagaidu vanšu uzstādīšanas. Lūdzam apstiprināt, ka drošības apsvērumu dēļ un šādu risku mazināšanai pagaidu vanšu uzstādīšana ir obligāta?

Atbilde:
Komisija informē, ka visa tilta nesošās konstrukcijas nomaiņas darbu laikā jānodrošina tilta globālā stabilitāte.
Pretendentam, kā savas jomas profesionālim, jāplāno un jāpiemēro būvniecības metodes, kas atbilst spēkā esošajiem normatīvajiem aktiem, nodrošina būvdarbu drošību, kas ir tehniski pamatota konkrētās situācijas apstākļos.
Tiek sagaidīts, ka pretendents piedāvās detalizētu darbu izpildes secību, pagaidu risinājumus un konstruktīvos pasākumus, kas garantē tilta konstrukciju nestspējas un stabilitātes saglabāšanu visā būvdarbu gaitā.

	2.jautājums:
Atbildē uz 9. jautājumu, kas iesniegta uz 2025. gada 25. jūnija pretendentu iesniegtajiem jautājumiem, ir norādīts: “Vanšu HDPE ārējo apvalku ar rūpnieciski iebūvētiem LED gaismekļiem galvenā laiduma vantīm iekļauj svara vienības cenā, bet krastam to paredz kā atsevišķu darba pozīciju. Tāpat Vanšu HDPE ārējā apvalka vienības cena krastam sevī ietver arī rūpnieciski iebūvētos LED gaismekļus.” Īpaši ir minēts “rūpnieciski iebūvēts LED”. 
Lūdzam precizēt, ka projektā jāparedz, lai LED gaismeklis būtu pilnībā integrēts HDPE kanālos kā viena komponente, un nav atļauts izvietot LED gaismekļus kā papildinājumu HDPE kanāliem virsū?
Lūdzam arī precizēt, vai tikai galvenā laiduma un krasta garākās vantis ir jāaprīko ar LED gaismekļiem, kā tas ir norādīts konkursa dokumentā “16_Vansu.Tilts_vizulizacijas”?
Atbilde:
Komisija skaidro, ka pretendenta piedāvātajiem dekoratīvā apgaismojuma risinājumiem nav jāatbilst iepriekš publiski izrādītajām vizualizācijām, jo tās kalpojušas kā konceptuāls iedvesmas materiāls, nevis saistošs tehniskais risinājums.
Piegādātājam jāizstrādā un jāpiedāvā reāli īstenojams, ekspluatācijai un uzturēšanai piemērots dekoratīvā apgaismojuma risinājums ar maināmu krāsu gammu, kas atbilst šādiem kritērijiem:
1) Tehniski un ekonomiski pamatots risinājums, kas ņem vērā energoefektivitāti, uzturēšanas izmaksas, sistēmas kalpošanas laiku un ekspluatācijas drošību;
2) Ilgtspējība un piemērotība ārējai videi, ņemot vērā Latvijas klimatiskos apstākļus (temperatūras svārstības, mitrums, sniega un vēja slodzes, piesārņojums u.c.);
3) Pilna vizuālā izgaismojuma nodrošināšana šādām tilta konstrukciju daļām (elementiem):
· visām vanšu sistēmām,
· laiduma konstrukcijai (ieskaitot apakšējo daļu),
· tilta pilonam;


4) Jānodrošina individuāla gan klātienes, gan attālinātā vadība katram apgaismojamajam tilta elementam.
Apgaismojuma sistēmai jānodrošina iespēja atsevišķi kontrolēt katras vants apgaismojumu, kā arī neatkarīgi vadīt laiduma konstrukcijas un tilta pilona apgaismojumu.
Katra apgaismojamā zona jāparedz pieslēgta atsevišķam vadības blokam vai loģiskajai zonai, kas ļauj:
· neatkarīgi ieslēgt/izslēgt katru gaismas avotu,
· regulēt apgaismojuma intensitāti (spilgtumu) un krāsu toni,
· piemērot dažādus apgaismojuma efektus vai scenārijus.

Apgaismojuma risinājumam jābūt integrētam būves konstrukcijā vai uzstādītam tā, lai tas netraucētu satiksmes drošībai, nodrošinātu arhitektoniski estētisku izskatu un harmoniski iekļautos tilta kopējā vizuālajā tēlā.
Pretendentam jāparedz visi nepieciešamie apgaismojuma sistēmas komponenti, tajā skaitā programmatūra, kā arī jāveic visas nepieciešamās darbības, lai pilnībā nodrošinātu iepriekš minēto tehnisko prasību izpildi un garantētu apgaismojuma sistēmas pilnvērtīgu, drošu un nepārtrauktu darbību pēc tās nodošanas pasūtītāja rīcībā.
Apgaismojuma sistēmai jābūt gatavai pilnvērtīgai darbībai uzreiz pēc nodošanas pasūtītājam, bez nepieciešamības veikt papildu ieguldījumus tās pamata funkcionalitātes nodrošināšanai.


	3.jautājums:
[bookmark: _Hlk204180642]Vai UHPC betons ir nepieciešams uz tilta galvenā laiduma brauktuves daļas tieši tilta noturības, strukturālas stabilitātes nodrošināšanas nolūkos?
Atbilde:
Komisija skaidro, ka UHPC uz brauktuves nepieciešams šādu iemeslu dēļ: 
1) Asfalta seguma ilgmūžība: Tradicionālā asfalta seguma bojāšanās uz ortotropajām tērauda plātnēm bieži saistīta ar plātnes elastību, vibrācijām un vietējām deformācijām. UHPC kā starpkārta vai uzklājums būtiski samazina deformāciju amplitūdu un uzlabo seguma nestspēju, tādējādi ievērojami pagarina asfalta seguma kalpošanas laiku un samazina plaisu un bedrīšu veidošanos; 
2) Noguruma riska samazināšana tērauda plātnei: UHPC klājums, pateicoties savai augstajai spiedes izturībai un elastības modulim, efektīvi izlīdzina lokālās slodžu koncentrācijas un samazina tērauda plātnes noguruma spriegumus, īpaši riteņu sliežu zonās. Tas tieši mazina risku, ka ilgstošas dinamiskās slodzes izraisīs noguruma plaisas ortotropajā tērauda plātnē; 
3) Vispārpieņemta Eiropas prakse: Pēdējos gados arvien vairāk tiltu (piemēram, Vācijā, Nīderlandē, Šveicē) galvenajos laidumos tiek izmantoti UHPC pārklājumi vai plānas UHPC plātnes, lai aizsargātu ortotropās plātnes no noguruma bojājumiem un uzlabotu ekspluatācijas drošību. Šis risinājums uzlabo konstrukcijas ilgmūžību, palielina ekspluatācijas drošību un var samazināt ilgtermiņa uzturēšanas izmaksas.


	4.jautājums:
Vai saliekamo UHPC betona seguma elementu ražošanā ir nepieciešams izmantot nerūsējošā tērauda šķiedru, vai arī to var aizstāt ar oglekļa tērauda šķiedru?
Atbilde:
Komisija skaidro, ka UHPC betona elementu ražošanā ir nepieciešams izmantot nerūsējošā tērauda šķiedru.

